Document ID: 32006R1532

NÕUKOGU MÄÄRUS (EÜ) nr 1532/2006,
12. oktoober 2006,
kõrgekvaliteedilise veiseliha teatavate impordikvootide tingimuste muutmise kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 133,
võttes arvesse komisjoni ettepanekut,
ning arvestades järgmist:
(1)
On soovitatav vastu võtta meetmed, mis tagaksid kõrgekvaliteedilise veiseliha teatavate tariifikvootide vastavuse ühendusse importimise tingimustele.
(2)
Läbirääkimistel riikidega, kes ekspordivad kõrgekvaliteedilist veiseliha EÜ/WTO tariifikvootide raames vastavalt 11 000, 5 000 ja 4 000 tonni, on selgunud vajadus paremini kohandada nende kvootidega seotud imporditingimusi.
(3)
Olukorra selgemaks muutmiseks on kohane eraldada asjaomased tariifikvoodid, mille suhtes Argentina, Brasiilia ja Uruguay on ainutarnijad, vastavatele riikidele.
(4)
Komisjon peaks nõukogu 17. mai 1999. aasta määruse (EÜ) nr 1254/1999 veise- ja vasikalihaturu ühise korralduse kohta (1) artikli 32 lõikes 1 ettenähtud korra kohaselt järgnevalt vastu võtma mõisted, mis on hõlpsamini kontrollitavad ja tõendatavad, et võimaldada mõistele vastavuse tagantjärele tõendamist ja kontrolli ilma peamisi imporditingimusi muutmata,
ON VASTU VÕTNUD KÄESOLEVA MÄÄRUSE:
Artikkel 1
EÜ/WTO tariifikvootide raames vastavalt 11 000, 5 000 ja 4 000 tonni CN-koodide 0201 30 00, 0202 30 90, 0206 10 95 ja 0206 29 91 alla kuuluva kõrgekvaliteedilise veiseliha ühendusse importimise tingimused on sätestatud käesoleva määruse lisas.
Artikkel 2
Käeolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 12. oktoober 2006

Labels: 13
3
17
18